**8-Mavzu: “Ilk Qadam dasturida”“Tabiat bilan tanishtirish” bo‘limlarida bolalarni tabiat haqidagi bilimlarni o‘zlashtirishida o‘ziga xosliklar**

## Reja:

1. Tabiat bilan tanishtirish dasturining mazmuni.
2. Tabiat bilan tanishtirsh dasturida faslchilik printsipidan foydalanish.

**Tayanch tushunchalar:** Etnik xususiyatlar, geografik jihat iqlimi, psixofiziologik xususiyatlar.

O’zbekiston Respublikasining Maorif vazirligi tomonidan, bolalar bogchalarining tabiati bilan tanishtirish dasturi, Respublikamizning o’ziga xos yetnik xususiyatlari, geografik jihatdan iklimi, tabiiy xususiyatlarini hisobga olgan holda tuzilgan.

Dasturda amaliyotda yerishilgan yutuklar asosida ta’lim-tarbiya haqida nazariy vazifalar berilgan. Unda maktabgacha yoshdagi bolalarni har yosh boskichiga xos psixofiziologik xususiyatlari hisobga olingan. Dastur ilk yoshdagi ikkinchi kichik guruhdan to maktabgacha tayyorlov guruhi uchun mo’ljallangan bilim va kunikmalar hajmini o’z ichiga oladi.

Bizga ma’lumki. maktabgacha tarbiya muassasalarida turli yoshdagi bolalar tarbiyalanadilar. Maktabgacha bo’lgan davrda bolalarga har bir guruxda jonli va jonsiz tabiat haqida bilim beriladi. Bu beriladigan bilim, kunikma, malakalar guruxdan guruhga o’tgan sayin chuqurlashtirilib, kengaytirilib, murakkablashib boriladi.

Dasturda tabiatshunoslik materiallari barcha guruh uchun yil fasllariga qarab taqsimlangan. Har bir mavsumda jonli va jonsiz tabiatdagi hamda kishilar faoliyatidagi yeng aniq xarakterli hodisalar ko’rsatib o’tilgan. Materialarning bunday joylashishi tabiatda sodir bo’ladigan o’zgarishlarni kuzatish, uni taxlil qilish imkonini beradi.

Tabiat bilan tanishtirsh dasturi respublikaning uziga xos tabiiy xususiyatlarini hisobga olgan holda tuzilgan.

Maktabgacha tarbiya muassasalarida qo’llaniladigan "Bolalar bog’chasida ta’lim-tarbiya dasturi" davlat hujjati sanaladi. Har bir bogcha mudirasi, uslubiyotchisi, tarbiyachisi shu hujjat materiallarini to’liq amalga oshirishlari shart. Dasturniig tabiat bilan tanishtirish bo’limi. Hamma bo’limlar bilan uzviy bo’lingan. Tabiat haqidagi tasavvur va tushunchalarni xosil qilish so’z yordamisiz bo’lishi mumkin yemas. Sh uning uchun ham ona tilini chuqur o’rganish undan foydalana olish tabiatni kuzatish va o’rganish bilan chambarchas bogliq.

Bola tabiatini kuzatish davomida olgan bilimlarini uzlari tasviriy faoliyatlarida aks ettradilar. Tabiatni kuzatish orqali sanashni, mikdor, o’zgarishlarini o’rganib boradilar (daraxt baland, buta past, daraxt tanasi 1 ta, buta tanasi ko’p). Jismoniy mehnat bolalarni jismonan baquvvat, soglom o’sishlari uchun yordam beradi. Bundan tashqari tabiatga oid bo’lgan harakatli ^oyinlar ham bolani jismonan barkamol bo’lishiga yordam beradi. Bu misollarning barchasi dapurda o’z aksini topgan. Dasturga material tanlash tabiat bilan tanishtirishdagi barcha printsiplarga rioya qilingan holda amalag oshirilgan.

Yuqorida bayon yetilganidek, bolalar boqchasida turli yoshdagi bolalar tarbiya topadlar. Bolalarning o’zlashtirish qobiliyatini hisobga olingan holda dastur quyidapgcha tuzilgan, ya’ni, bolalarboqcha muassasalarida bo’lgan davrlarida bitta mavzu bilan bir necha marta tanishadilar. Lekin har safar chuqurroq, kengaytirilgan holda tanishadilar.

Masalan: Kichik guruxda suv hakida tushuncha berilganda suv bilan yuviniladi, suvni ichadilar, suv sovuq, iliq bo’ladi. suv okadi kabi o’rgatiladi. O’rta guruxda suv tiniq, ayrim predmetlar suvda chuxadi, issiq kunda suv tez, sovuq kunda sekin quriydi, katta tayyorlov guruxlarida suvning tabiatda aylanib yurishi, o’simlik, inson hayotida uning o’rni, suvdan yelektr yenergiyasi olishda foydalanish mumkin kabi tushunchalar oddiydan - murakkabga qoidasi asosida tushuntirilib boriladi. Demak, har bir guruxda tabiatga oid bilimlar har yili murakkablashib boradi.

Dastur faslchilik printsinlari asosida tuzilgan. Materiallarning bunday joylashtirilishi tabiatda sodir bo’ladigan o’zgarishlarni tahlil qilishga yordam beradi.. Dasturda o’rta guruhdan boshlab har bir faslda bolalarga jonli va jonsiz tabiatidagi, o’simliklar hayotidagi, hayvonot olamidagi uzgarishlar va ular haqida bolalar olishlari lozim bo’lgan bilimlar berilishi hisobga olingan.

Biror bir faslda o’simliklar hayotidagi o’zgarNshlar, ob-havoning o’zgarishini kuzatish, hayvonot olamidagi o’zgarishlarni, kishilarning shu mavsumdagi mehnatlari bolalarga yaqqol ko’rinadi. Shu fasldagi barcha tabiat haqidagi, unda sodir bo’ladigan o’zgarishlar haqida tu lik, tasavvurlar shakllanadi. Bundan tashqari dasturda tabiat haqidagi tasavvurlrni shakllantirish kvartallarga bo’lib berilgan.

Bolalarga beriladigan bilimlarni kvartallarga bo’lib joylashtirishda ham yuqorida kurib o’tilgan prntsiplarga rioya qilinadi,

Har bir guruxda yil oxirida bolalar yegallashlari lozim bo’lgan bilimlar ko’rsatiladi. Dastur materiallarini joylashtirishda ketma-ketlik, tizimlilikka amal qilingan

**“**Ilk qadam**”**davlatdasturining maktabga tayyorlov guruhida bolalarni tabiat bilan tanishtirish bo’limini amaliy tahlil etish natijasida talabalarni bilishi va uddalashi lozim bo’lgan bilimlar majmuasi bilan tanishtirish.

**Jonsiz tabiat.** Bolalarda jonsiz tabiat hodisalari haqidagi tasavvurlarini shakllantirish.

Ob-havo, magnitning xususiyatlari bilan tanishtirish. Bolalar uchun tushunarli vositalar yordamida havo hamma joyda: suvda, g’ishtda, yerda va shu kabilarda mavjudligini tajribalar orqali ko’rsatish. Havoning qayishqoq bo’lishi, ma’lum hajmni egallashi (sovun ko’piklarini puflash, sharlarni puflash) mumkinligini ko’rsatish. Havo harakatlanadi(shamol) va u harakat qilib, predmetlarni joydan- joyga ko’chirishi va shuningdek, harakatga qarshilik ko’rsatishi mumkin(parashyut). Bolalarni magnitning xususiyatlari bilan tanishtirish. Magnit o’ziga metall buyumlarni tortishi, magnitning xususiyatlari to’siqlar orqali ham namoyon bo’lishi(magnitga predmetlar suv, qog’oz, plastmassa, yog’och, karton orqali ham

tortilishi). Magnit o’ziga tortishi va o’zidan itarishi bilan tanishtirish.

1. **O’simliklar dunyosi.** Bolalarni yangi xona o’simliklari bilan tanishtirish. Ularning xususiyatlari: shakli, hajmi, poyasi, barglar, gulining rangini ajratish va xarakterlashga o’rgatish. O’simliklarning yorug’lik, issiqlik, nam, oziqlantiruvchi tuproqqa ehtiyojlari haqidagi tasavvurni shakllantirish. Bolalarni yorug’likni sevuvchi va salqinga chidamli, suvni sevuvchi va suvsizlikka bardosh beruvchi o’simliklarning tashqi tuzilishiga qarab farqlashga o’rgatish.

Sabzavotlarning (8-9 xili), meva (5 xili)larning va stitrus o’simlik (3-4 xili)larning shakli, rangi, hajmi, ta’mi, oziq-ovqat sifatida qo’llanilishi, belgilarga qarab qiyoslash va xarakterlay olish ko’nikmasini shakllantirish, umumlashtirilgan (sabzavotlar, mevalar, gullar) so’zlarni qo’llashga o’rgatish

Bolalarda tabiatdagi go’zallikdan zavq olishni tarbiyalashni davom ettirish. Ular ongiga tabiatga zarar yetkazmaslik, ekologiyani zararlamaslik (tevarak-atrofni iflos qilmaslik, o’t-o’lanlarni bosmaslik, daraxt shoxlarini sindirmaslik, hayvon va qushlarga ozor bermaslik, uyalarini buzmaslik, gullarni yulmaslik, buning oqibatida gullar, kapalaklar yo’q bo’lib ketishi, chumolilarning inini buzmaslik va h.k.)ni bolalar ongiga singdirish.

Bolalarning hovlidagi barcha o’simliklar va xonaki(qishda vaqtincha o’tkazilgan) o’simliklarning yorug’likka, issiqlikka, suvga, (ozuqa) tuproqqa bo’lgan ehtiyojlari haqidagi tasavvurlarini aniqlash. O’simliklarning o’sish va o’smasligi shart-sharoitlarining mavjudligi va ularning turlicha talablarga bog’liqligini belgilashga o’rgatish.

O’simliklarning o’sishi uchun havo, suv, quyosh, ozuqali tuproq zarurligini amaliy ishlar orqali tanishtirish.

Bolalarning o’simliklarni turli yo’l bilan ko’paytirish haqidagi bilimlarini kengaytirish.

O’simliklar qalamchasidan, piyozidan, butasini ajratib ekishdan unishi mumkinligini xonaki o’simliklar misolida ko’rsatish. O’simlikning o’sishi uchun yorug’lik, suv, issiqlik, ozuqali tuproq zarur ekanligi to’g’risidagi bilimlarini tajriba, amaliy mashg’ulotlar orqali takomillashtirish. Bahor gullari haqidagi tasavvurlarini aniqlash, bolalarni ularning rangi, shakli, gullari, yaproqlarining hajmi, belgilariga qarab qiyoslash asosida xarakterlashga o’rgatish.

Erta gullaydigan o’tsimon, butasimon o’simliklar va daraxtlar bilan tanishtirishni davom ettirish. Ba’zi daraxtlar(o’rik, bodom) avval gullab, so’ng barg chiqarishi, ba’zilari esa barg chiqarib(olma, behi) so’ng gullashini tushuntirish.

Bolalar bilan birgalikda maktabgacha ta’lim muassasasi hovlisida daraxt va gul ko’chatlarini ekish, tagini yumshatish va sug’orishga o’rgatish. Qurigan shox- shabbalarni qirqish, ko’milgan gul, tok va anor ko’chatlarini ochish va ularni parvarish qilish ko’nikmasini hosil qilish.

Bog’, poliz va gulxonada sabzavot va gul ekinlari yetishtirish haqidagi bolalar tasavvurlarini boyitish. O’simliklarning ayrim turlari misolida bolalar ularning

urug’dan ko’karib, to urug’ bergunigacha bo’lgan o’sish va rivojlanish davrining izchilligini, unib chiqishi uchun zarur bo’lgan shart-sharoitlarni, ularni parvarishlash usullarini bolalar ongiga singdirish, amalda kuzatish ishlarini olib borish.

Yovvoyi o’simliklar urug’ini to’kib ko’payishi va madaniy o’simliklarni inson tomonidan yetishtirilishi, madaniy va yovvoyi o’simliklarning inson hayotidagi ahamiyati, barcha o’simliklarni ehtiyot qilish va ularni qo’riqlash asosida madaniy va yovvoyi o’simliklar haqida umumiy tasavvurni shakllantirish. O’simliklar qanday belgilari asosida (xonaki, dala, poliz ekinlari)madaniy o’simliklar (o’rmon, o’tloq ekinlarini), yovvoyi o’simliklarga bo’linishi to’g’risidagi tushunchalarini shakllantirish, guruhdagi gullar nomini bilish.

**2. Hayvonot dunyosi.** Bolalarni o’zlariga tanish bo’lgan yovvoyi (quyonlar, tulkilar va hokazo) va tabiat burchagida yashovchi hayvonlarning moslashuvchanlik xususiyatlari bilan tanishtirish. Hayvonlarning o’zi yashaydigan muhitga tanasining tuzilishi va xatti-harakat bilan moslanishiga doir belgilarini ajrata bilishga o’rgatish. Uzun baquvvat oyoqlari tez yugurish imkonini beradi (bo’ri), agar hayvonning orqa oyoqlari uzunroq bo’lsa, unda hayvon katta-katta sakrab yuradi (quyon), o’tkir qayrilgan tirnoqlari daraxtlarga tirmashib chiqishga yordam beradi (olmaxon), to’mtoq baquvvat, oldingi oyoqlari yon tomonga chiqqan, tirnoqlari yerni qazishga moslashgan (toshbaqa, ko’rsichqon).

Hayvonlarning tana qoplami (himoya uchun xizmat qiladigan rang (quyon, olmaxon)ga, ignalar (tipratikan), qattiq qoplamga (toshbaqa) ega bo’lib, bular dushmandan o’zini himoya qilishda yordam) himoya va moslashuv xususiyatiga ega ekanligi haqidagi tasavvurlarini kengaytirish.

O’simlik (suv quyish, tagini yumshatish) va hayvonlar (ovqatlantirish, kattalar yordamida akvarium yoki qafasni tozalash)ni parvarishlashni bilish.

Kuz faslining o’ziga xos xususiyatlari: kunlar soviy boshlab, kunduzi qisqaradi. Yaproqlar to’kiladi, o’tlar so’liydi, o’simliklar o’sishdan to’xtaydi, chunki ular uchun zarur bo’lgan yorug’lik va issiqlikning miqdori kamayadi. Sovuq tushishi bilan hasharotlar yashirinadi, qushlarning ko’pchiligi issiq o’lkalarga uchib ketadi, hayvonlar qishga tayyorgarlik ko’radilar: tullaydi (barcha hayvonlar), ovqat to’playdi (olmaxon), ovqat yeb semirib ketadilar va uyqu uchun joy izlaydilar (tipratikan, ayiq).

Bolalar uchun yangi O’zbekiston sharoiti uchun xos bo’lmagan uy hayvonlari- shimol bug’usi bilan tanishtirish. Ularning yashash joyi, tashqi qiyofasi, fe’l-atvori, inson tomonidan boqilishi va ular yetkazadigan foydalar haqida tasavvurni shakllantirish. Hayvonlarning tana tuzilishi va fe’l-atvori, tabiiy sharoitlarga moslashuvi yungining qalinligi, uning qor ostidagi mox (shimolda o’sadigan o’simlik)ni kovlab olish ko’nikmasi, bug’uning keng qo’shaloq tuyoqlari bilan loy,

tuproqli yer va hatto qiya yerlarda ham yura olishi, o’zining belgilari bilan uy hayvonlari toifasiga kirishi haqida so’zlab berish.

Tabiat burchagida yashovchi qushlar haqida, ularning yashash sharoiti, oziqlanishi, ko’payishi to’g’risidagi tasavvurlarini aniqlash. Qushlarning uchishga moslashganligi haqidagi tasavvurlarini shakllantirish(keng yig’ma qanotlari, dumi, Engil patlari havoga tayanish va uchish imkonini beradi).

Qish faslining o’ziga xos tabiati haqida tushuncha berish(kunlar qisqa, sovuq, ayozli bo’lishi, ariq va ko’lmaklarning muzlashi, qorning pag’a-pag’a yog’ishi va b.) yer yuzi va daraxtlar usti oppoq qor bilan qoplanganda tabiat qanchalik jozibali ko’rinishiga bolalar e’tiborini qaratish, ularning estetik tuyg’ularini shakllantirish.

Daraxt va butalar bargsiz, harakatsiz holatda. Hasharotlar ham, ular bilan oziqlanuvchi qushlar ham yo’q. Ular issiq o’lkalarga uchib ketishgan. Qishlab qoluvchi qushlar o’t-o’lanlarning urug’larini va o’simliklarning mevalarini, odam yashab turgan joy oldidagi ovqat qoldiqlarini yeydilar. Odamlar qushlarni boqib turadilar.

Yovvoyi hayvonlarning bahor davridagi hayoti va tabiatga moslanganligi bilan bolalarni tanishtirishni davom ettirish, ular uyqudan uyg’onadilar, dam olish holatidan chiqadilar, tullaydilar, joy quradilar...

Hayvonlarning rivojlanishi haqidagi bilimlarini kengaytirish. Qushlar in(uya) quradi, tuxum qo’yadi, bolalaydi, baliqlar urug’ qo’yadi va bolalaydi.

Bolalarni akvariumda boqiladigan baliqlarning tana tuzilishi va harakatlari, bularning hammasi hayotga moslashish belgilari ekanligi bilan tanishtirish. Baliqlarning tanasi, shakli, hajmi, ko’zlari va og’zining tuzilishini ajrata bilishga, bu xususiyatlarni ularning xatti-harakti, xususiyatlari(yashash joyi, harakat usuli, ovqatlanishi) bilan qiyoslashga o’rgatish.

Bolalarda bahor haqidagi umumlashgan tasavvurni shakllantirish: Kunlar issiqroq bo’ladi, quyosh ravshanroq yoritadi, qor va muzlar eriydi, o’tlar, navro’zgullar paydo bo’ladi, kurtaklar to’lishadi va birinchi gullar, yaproqlar paydo bo’ladi. Jonivorlar uyqudan uyg’onadi(hasharotlar, hayvonlar), uchib ketgan qushlar qaytib kelishi haqidagi tushunchalarini kengaytirish.

Bolalarga o’zlariga tanish uy hayvonlari, ularning yoz faslidagi hayoti haqidagi bolalar bilimlarini aniqlash, ular haqida umumlashgan tasavvurni mustahkamlash. Qanday belgilar asosida u yoki bu hayvon uy hayvoni guruhiga kirishi haqida bolalar bilimlarini aniqlash. Hayvon va parrandalarning inson uchun foydali tomonlari haqidagi tasavvurlarini aniqlash. Ularni parvarish qilishga o’rgatish.

Bolalar bilan hayvonlarning o’sishi va rivojlanishi haqidagi tasavvurlarini kengaytirish. Qushlar, hayvonlarning bolalari juda nozik tug’ilishi, ular ko’p jihatdan katta hayvonlardan farq qilishi haqida suhbatlashish. Kichik hayvon yoki parranda ko’pincha yung yoki pat bilan qoplanmagan, ko’zi yumuq, mustaqil yura

olmaydigan va ovqatlana olmaydigan bo’ladi. Ota-onalari ular haqida g’amxo’rlik qilishlari, isitishlari, ovqatlantirishlari, dushmanlardan qo’riqlashi, ovqat izlab topish, yurish, uchish, tirmashib chiqish va sakrashga o’rgatishlari haqidagi tushunchalarini aniqlash va kengaytirish Baliqlar baliqchalari haqida g’amxo’rlik qilmaydilar. Baliqlarning baliqchalari mustaqil ravishda ovqat izlaydilar, dushmanlardan yashirinadilar.

Yovvoyi va qo’lga o’rgatilgan hayvonlarni taniy olishga bolalarni o’rgatish.

Qanday belgilari bilan ular u yoki bu guruhga taalluqli bo’lishini tushuntirish.

Yoz fasli haqida umumlashgan tasavvurni shakllantirish: iliq, issiq, yomg’ir yog’adi, momaqaldiroq bo’ladi. Hasharotlar ko’p. Hayvonlar faollashadilar, bolalaydilar. O’simliklar gullaydi, yetiladi, xosil beradi.

Yoz faslida poliz, bog’ va dalalarda mevalar pishishi, ayrim sabzavotlarning yer ostida meva tugishi va pishishi(kartoshka, sabzi, yeryong’oq) haqida ma’lumot berish, mevalarni mevasi hididan ajratishga o’rgatish, sabzavot va mevalarni inson organizmiga ta’siri va foydasi haqida bolalarga tushuntirish hamda ularni qanday iste’mol qilish haqida suhbatlashish.

**NAZORAT S AVOLLARI**

1. Fasllarda ob-havoda qanday o‘zgarishlar ro‘y beradi?

2. O‘simliklar hayotidagi o‘zgarishlarni gapirib bering.

3. Qushlar va hasharotlar nima qiladilar?

4.Tabiat bilan tanishtirish dasturining mazmuni.

5.Tabiat bilan tanishtirsh dasturida faslchilik printsipidan foydalanish

## Adabiyotlar:

1.Yusupova P.A. Maktabgacha yoshdagi bolalarga ekologik tarbiya berish. T.: O‘qituvchi. 1995.

2.Djabborova X.D. Maktabgacha yoshdagi bolalarga ekologik ta’lim –tarbiya berishning o‘ziga xosligi. T.: O‘qituvchi. 2000.